Title: Formats d'arxius de so
Course: DIG_MARQ_OPT_4ESO > Section: Tractament d'àudio

Material

Heu de ser capaços de reconèixer, segons l'extensió de l'arxiu, el format de so amb què esteu tractant, perquè cada extensió correspon a un format de fitxer i cada format és apropiat per a unes coses i inapropiat per a d'altres. El gran espectre de formats de so es pot classificar en nou formats bàsics (n'hi ha molts més), cadascun amb característiques pròpies d'utilització i composició.

Tipus | Aplicació | Grandària (pes)
CDA | Format específic dels CD d'àudio. Si visualitzeu el contingut d'un CD-àudio observareu que tots els fitxers són del tipus CDA. | Gros
WAV | Format d'ona. L'estàndard del Windows. | De molt gros a gros, depenent de les característiques del fitxer.
MID | Fitxers amb música codificada segons el sistema MIDI. S'enregistren les dades d'interpretació i no la música en si. | Molt petit
MUS | Format específic del Music Time. | Molt petit
AIF | Format estàndard a les plataformes MAC (també es pot escoltar al Windows). És el paral·lel al WAV. De fet, es pot canviar manualment l'extensió AIF a WAV. | Molt gros
MP3 | El format de codificació de música de qualitat més utilitzat a Internet. Treballa en format WAV però comprimeix aquelles parts que poden resultar inaudibles. Rebaixa molt les grandàries dels arxius.S'ha fet tan popular que la majoria de lectors de CD i DVD són compatibles amb aquest format. Hi ha reproductors portàtils d'MP3. | Petit
OGG | Format molt evolucionat, segons alguns el successor de l'MP3, lliure, multiplataforma, que aconsegueix qualitats molt altes amb pesos molt petits. Alguns reproductors d'MP3 reprodueixen també OGG. | Petit
RA, RM | Format d'àudio utilitzat per Internet codificat amb el codificador Real Encoder. És el format amb el qual opera el servidor de vídeo/àudio de la XTEC. | Molt petit
WMA | Format d'àudio comprimit propi del Windows. El seu reproductor específic és el Reproductor de Windows Media. Les prestacions que té en quant a la relació qualitat/pes són similars a les dels fitxers RA/RM. Alguns reproductors portàtils d'MP3 reprodueixen també WMA. | Molt petit

A vegades és necessari dur a terme conversions entre diferents formats. Actualment existeixen diferents conversors, molts d'ells en línea, sense necessitat de descarregar cap programa. Trobareu un exemple en aquest enllaç