Title: Indicacions per al professorat
Course: DIG_MARQ_OPT_4ESO > Section: Tractament d'àudio

Professorat

Per dur a terme les activitats plantejades és necessari que l'alumnat faci ús d'auriculars per tal que pugui treballar amb els sons i no molestar a la resta de companys i companyes. Així mateix, caldrà fer ús de micròfons pels enregistraments i assegurar, en alguns moments, espais de mínim soroll ambiental.

Cal tenir en compte:

Respecte dels materials

Es pretén que l'alumnat aprengui a utilitzar Audacity de forma autònoma, amb l'ajut del professorat i dels propis companys i companyes. És per això que es proposen materials de consulta molt visuals i amb exemples explicats pas a pas.

Cal defugir de plantejar aquest tema com a un repàs exhaustiu de totes les possibilitats d'Audacity, és per això que les activitats plantejades pretenen cobrir les principals i s'espera que l'alumnat consulti els materials que es proposen de recolzament per dur-les a terme.

Respecte de les activitats

Tot i que es proposen moltes activitats, és el professor o professora responsable qui hauria de decidir si es realitzen o no totes. Tenint en compte que hi haurà diferents nivells d'expertesa, caldrà valorar què es demana com a mínims. És per això que es plantegen diferents possibilitats.

Hi ha, però, algunes activitats que cal fer per tal d'assolir fluïdesa en l'ús d'Audacity i que són les tasques 1 i 2. La tasca 5, de creació de l'anunci de l'app, també ha de realitzar-se per tal de poder utilitzar-lo posteriorment.